**Mesto Vrútky**

 Predkladacia správa

Určené:

***na zasadnutie Mestskej rady vo Vrútkach dňa 2.12.2020 a***

***Mestského zastupiteľstva vo Vrútkach dňa 08.12.2020***

 Názov materiálu:

**Investičné priority Mesta Vrútky na rok 2021**

**Návrh na uznesenie**:

**Mestská rada Vrútky**

odporúča MsZ

**zobrať na vedomie**

Investičné priority Mesta Vrútky na rok 2021

**Mestské zastupiteľstvo Vrútky**

**berie na vedomie**

Investičné priority Mesta Vrútky na rok 2021

Vo Vrútkach, dňa 30. 11. 2020

Spracoval: Mgr. Branislav Zacharides, primátor

Predkladá: Mgr. Branislav Zacharides, primátor

...................................................

 podpis predkladateľa

**Dôvodová správa**

Zoznam investičných priorít pre rok 2021 vychádza z platných uznesení MsZ, aktuálne schválených grantov a požiadaviek škôl a školských zariadení v zriaďovateľskej kompetencii Mesta Vrútky vychádzajúcich najmä z požiadaviek z realizovaných kontrol RÚVZ. V zozname sú zaradené aj investičné priority na úseku verejnej správy a mestskej polície (kamerový systém – 1. etapa). Pre lepšiu prehľadnosť je rozdelený do dvoch častí – stavebné práce a tovary a služby.

Najväčší finančný objem si v r. 2021 bude vyžadovať realizácia tretej etapy chodníka na ul. Karvaša a Bláhovca v úseku od križovatky s ul. Francúzskych partizánov po Poľnú ulicu a spolufinancovanie schváleného projektu „Výstavba chodníkov a rekonštrukcia miestnych komunikácií vo Vrútkach“, v rámci ktorého bude zrekonštruovaný úsek komunikácie na ul. Sv. Cyrila a Metoda od kina 1. máj po autobusovú zastávku pri baterkovej, komunikácia na Mierovej ulici a pozdĺž oboch komunikácií budú vybudované alebo zrekonštruované chodníky. Investícia tiež obsahuje vybudovanie spevnenej plochy zo zatrávňovacích tvárnic vedľa kina 1. máj.

Zoznam neobsahuje možnú investíciu do zavedenia separovaného zberu kuchynského odpadu, keďže ešte nie je schválená a zverejnená vyhláška MŽP, na základe ktorej budú definované požiadavky na podmienky, za akých má byť v mestách a obciach táto služba realizovaná. Ďalšie možné menšie investičné požiadavky, ktoré môžu vyvstať v priebehu rozpočtového roka, budú postupne predkladané a prerokúvané v rámci jednotlivých zasadnutí MsZ.

Mgr. Branislav Zacharides, primátor

**Investičné priority Mesta Vrútky na rok 2021**

**Stavebné práce:**

* **Výstavba chodníkov a rekonštrukcia miestnych komunikácií vo Vrútkach**

Celková suma investície: 383 613 EUR

Požiadavka na rozpočet: 19 181 EUR

* **Chodník Karvaša a Blahovca - tretia etapa**

Celková suma investície: 243 851 EUR

Požiadavka na rozpočet: 243 851 EUR

* **Obnova Pamätníka delostrelcom 1. čsl. armádneho zboru**

Celková suma investície: 8 955 EUR

Požiadavka na rozpočet: 3 455 EUR

* **MŠ Nábrežná (podlahové krytiny v herniach a spálňach, podlah.krytiny ŠJ)**

Celková suma investície: 14 000 EUR

Požiadavka na rozpočet: 14 000 EUR

* **Spojená škola - MŠ – revitalizácia 1 oddelenia (chodba, trieda, spálňa, wc)**

Celková suma investície: 20 000 EUR

Požiadavka na rozpočet: 20 000 EUR

* **Ploty školských objektov (Spoj. škola, HZ, ZUŠ)**

Celková suma investície: 10 000 EUR

Požiadavka na rozpočet: 10 000 EUR

* **ŠJ Zelinová (maľovanie, vnútorné parapety, sprchový kút)**

Celková suma investície: 8 000 EUR

Požiadavka na rozpočet: 8 000 EUR

**Tovary a služby:**

* **ZUŠ nákup nového krídla**

Celková suma investície: 20 000 EUR

Požiadavka na rozpočet: 20 000 EUR

* **Kamerový systém MsP – 1. etapa + upgrade softwaru**

Celková suma investície: 4 500 EUR

Požiadavka na rozpočet: 4 500 EUR

* **Web stránka mesta**

Celková suma investície: 3 000 EUR

Požiadavka na rozpočet: 3 000 EUR

* **Upgrade databázového systému na serveri úradu MsÚ**

Celková suma investície: 5 000 EUR

Požiadavka na rozpočet: 5 000 EUR